b'\n_START_ARTICLE_\nMedvedji lov, \xc4\x8cukova gostija\n_START_SECTION_\nMedvedji lov\n_START_PARAGRAPH_\nZgodba se za\xc4\x8dne na vasi, ko Petrobrusu medved odnese iz hleva teli\xc4\x8dka. Petrobrus prise\xc5\xbee ma\xc5\xa1\xc4\x8devanje in na pomo\xc4\x8d pokli\xc4\x8de najbolj\xc5\xa1ega lovca Gregora\xc4\x8da. Skupaj se odpravita na lov za medvedom. Po dolgem iskanju kosmate zverine se je dan prevesil v no\xc4\x8d in Gregora\xc4\x8d ter Petrobrus se nista \xc5\xbeelela vrniti v vas praznih rok, zato sta se odpravila v najbli\xc5\xbejo ko\xc4\x8do, kjer je prebival gospod Kuzma s svojo slugo Markom in svojimi \xc5\xbeivalmi. Tam sta ve\xc4\x8derjala in poslu\xc5\xa1ala zgodbo gospoda Kuzme. Po kon\xc4\x8dani povedani zgodbi se je ponudil Gregora\xc4\x8d, da on pove svojo zgodbo kako je ujel lisico. Le-ta je namre\xc4\x8d plenila doma\xc4\x8de \xc5\xbeivali, zato ji je lovec nastavil past. Vrata v koko\xc5\xa1njaku je zbil skupaj tako da so se odprla normalno, a ko bi hotela \xc5\xbeival ven, bi ji na vrat padla \xc5\xbeelezna plo\xc5\xa1\xc4\x8da. Tako je lisici na vrat padla plo\xc5\xa1\xc4\x8da in se ji mo\xc4\x8dno vrezala v vrat. Ko jo je Gregora\xc4\x8d prinesel v hi\xc5\xa1o, so si jo vsi doma\xc4\x8di ogledovali in v tem \xc4\x8dasu jo je lisica popihala iz hi\xc5\xa1e. Toda Gregora\xc4\x8d se ni vdal. Naslednji dan jo je \xc5\xa1el iskati v gozd tako, da je sledil krvavim sledem, ki jih je pustila lisica med begom. V gozdu jo je naposled le na\xc5\xa1el in jo tam ustrelil , toda lisica ustreljena v nogo je kljub strelni rani be\xc5\xbeala. Med begom si je odgriznila del ustreljene ta\xc4\x8dke, da je la\xc5\xbeje pobegnila, toda Gregora\xc4\x8d jo je na koncu na\xc5\xa1el in pokon\xc4\x8dal. Ko je lovec povedal samohvalno zgodbo, se je ponudil tudi Petrobrus da pove svojo zgodbo. Ko so Turki vpadli k njim v vas, ravno med ma\xc5\xa1o je njegov praded dal pobudo, da se jim uprejo takoj. V bitki so zmagali doma\xc4\x8dini in stari Petrobrus si je v bitki prisvojil Tur\xc5\xa1ki no\xc5\xbe, katerega \xc5\xa1e danes hrani Petrobrus mlaj\xc5\xa1i. Po kon\xc4\x8danem pripovedovanju zgodb se je dru\xc5\xa1\xc4\x8dina ob polni luni odpravila ven, saj so zagledali nenavadno belo zver, ki je uni\xc4\x8devala \xc4\x8debelnjak. Bil je medved in Kuzma ga je ustrelil. Ko sta se Gregora\xc4\x8d in Petrobrus veselo vrnila v vas, je Petrobrus govoril okoli kaj se je zgodilo tisto no\xc4\x8d, ko so ubili medveda. Zgodbo je malo priredil, saj medveda naj ne bi ubil strel, toda njegov no\xc5\xbe hand\xc5\xbear.\n_START_SECTION_\n\xc4\x8cukova gostija\n_START_PARAGRAPH_\nZgodba se pri\xc4\x8dne na kmetiji, kjer mali Jo\xc5\xbeek prosi dedka naj mu pove zgodbo o tem, kako sta imela \xc4\x8duk in sova\xc2\xa0\xc2\xbbohcet\xc2\xab. Dedek je ustregel malemu fanti\xc4\x8du in mu za\xc4\x8del pripovedovati._NEWLINE__NEWLINE_Na hribu Ka\xc4\x8djeku je stal v\xc4\x8dasih lep grad, v katerem sta \xc5\xbeivela trdosr\xc4\x8dna gospa in njen trdosr\xc4\x8dni gospod vitez. Noben od njiju ni hotel pomagati ubogim v stiski. Imela pa sta \xc4\x8drnolasega sin\xc4\x8dka katerega sta vzgajala sama. Nekega dne je na grad pri\xc5\xa1la revna mati z la\xc4\x8dnim otrokom in prosila hrane. Toda gospa, gospod vitez in njun sin so se ponor\xc4\x8devali iz nje in ji ponudili pe\xc4\x8dene mi\xc5\xa1i. \xc5\xbdenska se je ujezila in jim dejala, da naj gospa postane sova, vitez \xc4\x8duk, njun sin pa \xc4\x8drni kos. Naj se dru\xc5\xbeijo z \xc5\xbeivalmi, dokler jih \xc5\xa1e te ne pre\xc5\xbeenejo. Tako so se \xc4\x8darobne besede \xc5\xbeenske uresni\xc4\x8dile in dru\xc5\xbeina se je preselila v gozd. Sprva jih preobrazba ni tako zelo motila , saj so se \xc5\xa1alili na ta ra\xc4\x8dun, toda temu je bilo tako, ker so mislili da bo z naslednjim dneh vse po starem. Naslednje jutro pa so bili \xc5\xa1e vedno vsi trije \xc5\xbeivali, zato je kos povedal, kaj je sanjal minulo no\xc4\x8d. V sanjah mu je angel\xc4\x8dek za\xc5\xa1epetal na uho naj naredijo \xc5\xbeenitveno zabavo in nanjo povabijo vse \xc5\xbeivali. Ko sta \xc4\x8duk in sova to sli\xc5\xa1ala, sta se odlo\xc4\x8dila upo\xc5\xa1tevati nasvet. Kos se je lepo uredil in od\xc5\xa1el na obisk k levu, kjer se mu je poni\xc5\xbeno poklonil, saj je bil lev kralj \xc5\xbeivali. Nato pa ga je prosil, \xc4\x8de bi se udele\xc5\xbeil \xc4\x8dukove in sovine \xc5\xbeenitvene zabave. Lev mu je obljubil, da se bo zabave udele\xc5\xbeil in hkrati razposlal na zabavo vse \xc5\xbeivali, ki obstajajo. Za veselico je bil dolo\xc4\x8den mali gozd za hribom Ka\xc4\x8djekom, na Parade\xc5\xa1kem. V gaj je prihajalo \xc4\x8dedalje ve\xc4\x8d \xc5\xbeivali, bil je pre\xc4\x8dudovit kraj, poln ro\xc5\xbe in mahov. Na koncu je pri\xc5\xa1el \xc5\xa1e lev in zabava se je pri\xc4\x8dela s prepevanjem. Peli in plesali so vsi, toda veselja je bilo kaj kmalu konec, saj se je zgodila nesre\xc4\x8da, ko se je muha zapletla v mre\xc5\xbeo in s seboj potegnila tudi komarja. Ker je bilo komarja sram je muho udaril z vso silo s klado po njenih nogah. Muha je za\xc4\x8dela mo\xc4\x8dno krvaveti in na koncu je izkrvavela in umrla. Vsi gostje so se zbrali okoli muhe in jo objokovali. Nato pa so za\xc4\x8deli obsojati komarja in lev se je odlo\xc4\x8dil, da mu ne bo on sodil, temve\xc4\x8d naj to nalogo prevzameta gostitelja zabave. Kos je sovi in \xc4\x8duku za\xc5\xa1epetal svoj predlog, kaj storiti. Tako se je \xc4\x8duk ravnal po sinovem nasvetu in nalo\xc5\xbeil kazen komarju. Komar je moral od tega trenutka piti kri vsem \xc5\xbeivalim in ljudem do konca \xc5\xbeivljenja in s tem bo povrnil \xc4\x8dast muhi, ki je umrla zaradi izgube krvi. \xc5\xbdivali se niso strinjale s sodbo in so hotele napasti \xc4\x8duka, sovo in kosa. Toda v tem hipu je pred \xc5\xbeivalmi stala kraljeva dru\xc5\xbeina. \xc5\xbdivali so se ustra\xc5\xa1ile tega nenavadnega pojava in zbe\xc5\xbeale. Gospa, gospod vitez in \xc4\x8drnolasi sin pa so se vrnili nazaj na grad in bili hvale\xc5\xbeni da \xc5\xbeivijo med ljudmi. To hvale\xc5\xbenost so pokazali s tem, ko so pomagali ljudem v stiski. \xc4\x8crnolasi sin pa je dokon\xc4\x8dal pesem o \xc4\x8dukovi gostiji in jo u\xc4\x8dil peti vsem ljudem in pticam._NEWLINE__NEWLINE_Po kon\xc4\x8dani povesti se spravijo spat in mali Jo\xc5\xbeek je to no\xc4\x8d sanjal \xc4\x8dukovo gostijo.\n_START_SECTION_\nViri in literatura\n_START_PARAGRAPH_\nJosip Brinar: Medvedji lov , \xc4\x8cukova gostija; Medvedji lov\xc2\xa0: povest / \xc4\x8cukova gostija\xc2\xa0: povest;V Ljubljani\xc2\xa0: L. Schwentner, 1900; Zbirka: Mladinska knji\xc5\xbenica / Zveza avstrijskih jugoslovanskih u\xc4\x8diteljskih dru\xc5\xa1tev\xc2\xa0; #zv. #1;'